text: Politiet: Vi tager altid alvorligt på bombe-situationer
  07 november 2015 kl. 06.59
  Selvom en mulig bombe-trussel i Sønderborg Lufthavn fredag aften bogstaveligt talt endte som pølse-snak, så tager politiet aldrig chancer i bombe-sager.
  Sønderborg Lufthavn var fredag lukket i næsten fire timer, da fundet af en mistænkelig pose udløste den helt store bombe-alarm, som kort efter klokken 20 kunne afblæses, da tilkaldte bomberyddere og Rullemarie kunne konstatere, at der var tale om en pakke sønderjyske pølser købt i Kvickly i Tønder.
  Flere fly måtte omdirigeres og Vojens Lufthavn fik for en kort stund atter flyforbindelse med København.
  Selvom fundet af pølserne i stedet for en bombe udløste smil og lettelse, så tager politiet altid alvorligt på den slags mystiske fund på offentlige steder - og ikke mindst i en lufthavn.
  Indsatsleder Jan Nørrum fra Syd- og Sønderjyllands Politi fortæller her om, hvordan Rullemarie bragte klarhed over, hvad der var i posen i lufthavnen:
  
  